Mi ad iɣab uwanek di tmurt n Yeqbayliyen, imezdaɣ-is ferrun uguren-nsen s timad-nsen. Iɣallen n laman ur sawḍen ara ad d-rren tilelli i yiwen ilemẓi yettwakren sɣur irebraben deg ussan-ayi yezrin. S tdukli akked tegmat, imezdaɣ n Friḥa rran-d ilemẓi s axxam-is. Am akken i d-iḍerru wayagi di tudrin nniḍen… S tidet mazal ar tura iserdasen n tmurt ttnadin ɣef irebraben di temnaț n Yeqbayliyen. Maca ayen gan Yeqbayliyen d tamsirt i wid yugin timanit i tmurt n Yeqbayliyen. Tuttra ara d-yettuɣalen yal tikelt teena yal Aqbayli anda ma yella: d acu i iga uwanek azzayri akken ad yesḥerbib ɣef wegdud Aqbayli? Ulac tiririt i tuttra-agi, acku imḍebbren n tmurt ur d-stufan ara i wannect-a, yella wayen i ten-iceɣben.
Wayi d yiwen usalli ger isallen i d aɣ-d-yewwḍen, akken kan tekfa teqbuct n umaḍal: aneɣlaf n yelmeẓyen akked waddal iceyyee iqemqumen-nsen akked warraw-nsen ɣer Tefriqt n Wadda akken ad zhun dinna. D imelyunen idinaren iserfen !
I yimezdaɣ n tmurt n iqbayliyen? Aḥlil, ilaq ad xelsen ayen ur ččin akken ad meneen iqerray-nsen di twuɣa i ten-yetthazen yal ass. Ammer tarbaet taɣelnawt terbeḥ-d xersum ula yiwet temlilit, ccah ma uddren-tt-id. Tella kan yiwet, win yettidiren di tmurt n Yeqbayliyen; ma yella yettwaṭṭef, ulayɣer lettkal ɣef uwanek azzayri. Awanek ittceyyie igellilen ɣer Xerṭum akken ad nnaɣen. Ma d iqemqumen itceyyie-iten ɣer tefriqt n wadda akken ad s-nefeen iman-nsen. Imḍebbren n tmurt s umata yal yiwen yessen nnfee-is, yettnadi ad t-yaweḍ, ad yettwassen di tmura, ad yali ccan-is ɣas akken asfel n waya d tirwiḥin n tarwa n tmurt-is. Aṭas deg-sen ur ḥaren deg walluy neɣ deg uɣelluy n tmurt n Yeqbayliyen, wala tudert neɣ tamettant n weɣref. Ɣef waya, d lawan ad teeqel tmurt bab-is, ad d-yeffeɣ si tleɣleɣt ideg tt-gren wid yestenyan di lmut-is.
Ula di teẓgi n tmurt n Yeqbayliyen anda akken ččewččiwen yegṭaṭ, tura d igerfiwen i tt-izedɣen, rrẓan tameddurt n weqbayli, sreẓgen asirem-is, nnɣan tiḥerci-s…
D acu i d anamek-is wayi? Ar melmi tamḥeqranit-ayi? Ixuṣ ad ig tilisa i lbaṭel di tmurt n iqbayliyen. Zdat n udabu am wagi, yessefk ɣef weqbayli ad yessuter tisura i tmurt-is; segmi ur yelli seg-sen, ur llin seg-s. Aqbayli ad yeeqel gma-s, aqbayli win yeṭṭfen di teqbaylit-is. Akka ara teddu tmeddurt n wegdud aqbayli.
kab_Latn kab_Latn kab_Latn kab_Latn kab_Latn